laion/Wikipedia-Exotic huggingface dataset:
חוט טינסל

חוט טינסל הוא כבל חשמלי המשמש לחפצים הדורשים גמישות מכנית גבוהה. חוט טינסל מחבר בדרך כלל את שפופרת הטלפון ליחידת הבסיס של הטלפון. חוט טינסל מיוצר על ידי עטיפת מספר חתיכות נייר כסף דקות סביב גליל ניילון או סביב גליל טקסטיל. חוטי טינסל משמשים ליישומי טלפון ואודיו בהם מתרחש כיפוף של כבלים חשמליים, כמו אוזניות ומכשירי טלפון ישנים. החוט משמש גם למכשירים קטנים כמו מכונות גילוח או שעונים חשמליים. (Modern dictionary of electronics By Rudolf F. Graf (p786 G. F. Moore (ed) Electric cables handbook third edition,Blackwell Science,1997 ISBN 0-632-04075-0, page 234 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
ני קרלסברג גליפטוטק

ני קרלסברג גליפטוטק (בדנית: Ny Carlsberg Glyptotek; ני בדנית פירושו חדש; גליפ ביוונית בא מהשורש של פיסול, טק ביוונית פירושו מחסן) הוא מוזיאון לאמנות בקופנהגן.האוסף נבנה סביב אוספו האישי של קרל יאקובסן בנו של יאקוב כריסטיאן יאקובסן. המוזיאון הוא בעיקר מוזיאון לפיסול כפי שנרמז בשמו, והוא מכיל פסלים עתיקים מאזור סובב הים התיכון כולל מצרים, רומא ויוון, ואוסף גדול של פסלים מודרניים, של אוגוסט רודן, בין השאר. כמו כן המוזיאון כולל אוסף גדול של פסלים מאת הרמן ארנסט פרוינד. המוזיאון ניכר גם באוסף הציורים שלו של ציירים אימפרסיוניסטים, פוסט-אימפרסיוניסטים וציורים מתור הזהב של דנמרק. האוסף הצרפתי כולל יצירות של ז'אק-לואי דויד, קלוד מונה, קאמי פיסארו, פייר-אוגוסט רנואר, אדגר דגה, פול סזאן. המוזיאון מכיל יצירות של פוסט-אימפרסיוניסטים ביניהם וינסנט ואן גוך, אנרי דה טולוז-לוטרק, ופייר בונאר. המוזיאון מכיל פסלי ברונזה של אדגר דגה כולל סדרה של רקדניות ומספר עבודות של סטפן אבל סינדינג. אם המים מאת קאי נילסן פסל ראש של פידיאס פסל ראש של אלכסנדר הגדול פסל ראש של סופוקלס איש צעיר בפסל יווני עתיק. שועי העיר קאלה מאת אוגוסט רודן רקדנית קטנה בת ארבע עשרה מאת אדגר דגה ילד צוחק עם עלי גפן בשערו מאת ז'אן-בטיסט קארפו לילה מאת סטפן אבל סינדינג. אישה מטהיטי עם פרח מאת פול גוגן רקדניות מאת אדגר דגה הרוחצות מאת פול סזאן צלליות בים מאת קלוד מונה הוצאה להורג של מקסימיליאן מאת אדואר מאנה ציור של קאמי פיסארו ליד פון נף עלמות צעירות מאת פייר-אוגוסט רנואר ציור נוף מאת וינסנט ואן גוך ציור של אלפרד סיסלי ציור דיוקן מאת אנרי דה טולוז-לוטרק ציור של ג'ואן כריסטיאן דאהל אתר האינטרנט הרשמי של ני קרלסברג גליפטוטק (בדנית) מדיה וקבצים בנושא ני קרלסברג גליפטוטק בוויקישיתוף
הסב מורוזוב

הסב מוֹרוֹזוֹב (ברוסית: Дед Морозов, "דֶד מוֹרוֹזוֹב") היא סדרת טלוויזיה ביוגרפית היסטורית המגוללת את קורות חייו של המהפכן ניקולאי מורוזוב, שחי חיים ארוכים: הוא היה גם מהפכן וגם מחבל. הוא נידון למאסר עולם וישב כשלושים שנה בבתי הכלא הקיסריים. את ראשית מלחמת העולם השנייה ניקולאי אלכסנדרוביץ' פוגש כבר כזקן מאוד. עם זאת, הוא התנדב להילחם בחזית כשהוא בן 87. שידור פרק הבכורה יתקיים ב-10 במאי 2020 ברשת NTV הרוסית. שנת 1941. זקן אפור שיער מגיע למשרד הרישום והגיוס הצבאי של לנינגרד. למרות גילו הניכר, האדם מבקש את החזית - שם, בקו החזית, הוא רוצה לשלם את חובו למולדת ולכפר על טעויות עברו המהפכני והוא רוצה למצוא את הילד השכן איליה, שלעיתים קרובות הגיע לבקרו בימי שלום ואז ברח לחזית כדי להגן על העיר והמדינה מפני הפולשים הנאצים. הזקן מתברר כניקולאי אלכסנדרוביץ' שעסק בכימיה, פיזיקה, אסטרונומיה, היה חובב מתמטיקה, פילוסופיה וספרות, מנדלייב שיבח את יצירותיו וטולסטוי עצמו דיבר בחביבות על סיפוריו. במשך 14 שנים היה חבר כבוד באקדמיה למדעים של ברית המועצות ומנהל המכון למדעי הטבע על שם לסגפט. המדען יצא למלחמה כשהיה בן 87 ובחזית ירה בחיילים גרמנים ברובה צלפים. אריסטארך ליוואנוב - ניקולאי מורוזוב ניקולאי שסטאק - מורוזוב בצעירותו מקסים סאפריקין - איליה פיליפ ריינהרדט - צלף נאצי יבגני מורוזוב נינו קנטאריה עמנואל ויטורגאן אלה פרוליץ' ולנטינה גרצוייבה אנדריי אולפירנקו צילומי הסדרה נערכו בבלארוס, במינסק ובמחוז מינסק. אתר האינטרנט הרשמי של הסב מורוזוב פרק הבכורה בערוץ היוטיוב של רשת NTV "הסב מורוזוב", במסד הנתונים הקולנועיים Kinopoisk.ru 10 мая в эфир НТВ выходит военная драма «Дед Морозов», снятая «Киностудией КИТ» — משחק מילים ברוסית עם דד מורוז
אלסמריה

אלסמריה (שם מדעי: Elasmaria) הוא ענף של דינוזאורים צמחוניים מתת-סדרת האורניתופודים (ככל הנראה), שהתקיים בתור הקרטיקון מלפני 115 עד ללפני 66 מיליון שנה. המאובנים שלהם התגלו בחצי הכדור הדרומי, באזור של אמריקה הדרומית, אוסטרליה ואף באנטארקטיקה שבעבר הייתה חמימה בהרבה. הממצאים המשותפים הובילו חוקרים רבים למסקנה ששלוש היבשות היו מחוברות לאורך הקרטיקון וגם היו בעלות אקלים טרופי. הקבוצה כללה מינים קטנים וזריזים, אולי מנוצים בדלילות ודו-רגליים. הם היו בעלי עיניים גדולות, חוטם מוארך מעט שהסתיים בבליטה דמוית מקור ובתוכה שורות שיניים שטוחות ששימשו ללעיסת צמחים עשבוניים. ענף זה נחשב לעיתים כחלק ממשפחת ההיפסילופודוניים או הפארקוזאוריים, אך חוקרים אחרים רואים בו ענף של אורניתופודים עצמאי, הקרוב מעט יותר לקמפטוזאורוס והאיגואנודוניים. הוא הוגדר ב-2007 בידי החוקר קלבו וצוותו. החוקרים חלוקים עדיין בשאלה האם קבוצה זו בהכרח מונופילטית או פוליפילטית. חוקרים רבים רואים בקבוצה זו קבוצה מבוטלת ובמקום משייכים את הסוגים בה למשפחת ההיפסילופודוניים או הפארקוזאוריים. אנביסטיה (Anabisetia) אטלסקופקוזאורוס (Atlascopcosaurus) Diluvicursor Galleonosaurus גספאריניזאורה (Gasparinisaura) Isasicursor לילינזאורה (Leaellynasaura)? מקרוגריפוזאורוס (Macrogryphosaurus) Mahuidacursor מורוזאורוס (Morrosaurus) Notohypsilophodon? קוואנטזאורוס (Qantassaurus)? Sektensaurus? טלנקאוון (Talenkauen) טריניזאורה (Trinisaura) מדיה וקבצים בנושא אלסמריה בוויקישיתוף אלסמריה, באתר GBIF (באנגלית)
ז'אן-בטיסט מונדינו

ז'אן-בטיסט מונדינו (באנגלית: Jean-Baptiste Mondino;‏ נולד באוברווילארס, צרפת ב-21 ביולי 1949) הוא צלם אופנה צרפתי ובמאי וידאו קליפים. הוא ביים וידאו קליפים עבור מדונה, דייוויד בואי, סטינג, ביורק, דון הנלי, ננה צ'רי, אקסל באואר ולה ריטה מיצוקו. מונדינו צילם את העטיפות האלבומים של מריאן פייתפול ‏Before The Poison, ‏Easy Come, Easy Go ועטיפות אלבומים נוספות. הווידאו קליפ של השיר "The Boys of Summer" של דון הנלי, שביים מונדינו זכה בפרסי הווידאו של MTV בשנת 1985 בקטגוריות "הווידאו הטוב ביותר", "הבימוי הטוב ביותר", "בימוי האמנות הטוב ביותר" ו-"הצילום הטוב ביותר". בין היתר, ביים את הקליפים של להיטיה של מדונה, "Open Your Heart", ‏"Justify My Love", ‏"Love Don't Live Here Anymore" ו-"Don't Tell Me". אופנה מדיה וקבצים בנושא ז'אן-בטיסט מונדינו בוויקישיתוף אתר האינטרנט הרשמי של ז'אן-בטיסט מונדינו (באנגלית) ז'אן-בטיסט מונדינו, במסד הנתונים הקולנועיים IMDb (באנגלית) ז'אן-בטיסט מונדינו, באתר AllMusic (באנגלית) ז'אן-בטיסט מונדינו, באתר MusicBrainz (באנגלית) ז'אן-בטיסט מונדינו, באתר Discogs (באנגלית) M+B : Past and future exhibitions Credits for the "Boys of Summer" video. Madonna: Open Your Heart, נבדק ב-2020-05-06 Madonna: Justify My Love, נבדק ב-2020-05-06 Madonna: Love Don't Live Here Anymore, נבדק ב-2020-05-06 Madonna: Don't Tell Me, נבדק ב-2020-05-06
Points of Light

פוינטס אוף לייט (באנגלית: Points of Light) הוא ארגון ללא מטרות רווח לסיוע בין-לאומי העוסק בעידוד התנדבות, פתרון בעיות חברתיות ומעשי צדקה. המטה הראשי נמצא בעיר אטלנטה שבמדינת ג'ורג'יה, ארצות הברית, בנוסף, מפעיל הארגון מוקדי פעילות נוספים ב-250 ערים מכל רחבי העולם. מדי שנה מגייס הארגון מיליוני מתנדבים בזכות שיתופי פעולה עם עמותות, מיזמים וחברות שונות. קרן Points of Light הוקמה בשנת 1990 כארגון ללא מטרות רווח על ידי ג'ורג' הרברט ווקר בוש במטרה לעודד מעשים טובים. בשנת 1991 מוזגה הקרן עם המרכז הלאומי להתנדבות (National Center for Voluntary Action), שהיה פעיל משנת 1970 וקידם פעילות התנדבותית. בשנת 2007 מוזגה הקרן עם ארגון Hands On Network במטרה לחזק את רוח ההתנדבות, לעודד פעילות משותפת ולהגדיל את היקף הפעילות. בין השנים 2012-2010, קיבל הארגון דירוג של 4 כוכבים מקרן הצדקה Charity Navigator. בשנת 2013, טרייסי הובר (Tracy Hoover) מונתה לתפקיד המנכ"ל. בשנת 2012 גייסו כ-4 מיליון מתנדבים שביצעו כ-30 מיליון שעות שירות למען הקהילה, בשווי של 635 מיליון דולר. בחודש מרץ 2020, הכריז הארגון על מיזם חדש והודיע שיהפוך את חודש אפריל "לחודש ההתנדבות העולמי". מדיה וקבצים בנושא Points of Light בוויקישיתוף אתר האינטרנט הרשמי של Points of Light (באנגלית) Points of Light, ברשת החברתית פייסבוק Points of Light, ברשת החברתית אקס (טוויטר) Points of Light, ברשת החברתית אינסטגרם Points of Light, סרטונים בערוץ היוטיוב האתר הרשמי של הארגון אתר האינטרנט של הארגון בבריטניה אתר התערוכות והכנסים של הארגון Points of Light, סרטון באתר יוטיוב Commonwealth Points of Light - המפות שלי ב-Google, באתר Google My Maps The Points of Light Movement: The President's Report to the Nation, Executive Office of the President, 1993. (באנגלית) After Two Tough Years, New Points of Light Charity Emerges, The Chronicle of Philanthropy, ‏2009-10-15 Wayback Machine, web.archive.org, ‏2013-09-21 Charity Navigator - Rating for Points of Light, Charity Navigator (באנגלית) About Points of Light | The Largest Organization Dedicated to Volunteering, Points of Light (באנגלית) https://www.guidestar.org/profile/65-0206641, www.guidestar.org Points of Light Marks April 2020 As First-Ever “Global Volunteer Month” – Press Releases on CSRwire.com, www.csrwire.com
טלנקאוון

טלנקאוון (שם מדעי: Talenkauen; מילולית: "גולגולת קטנה" משפת טוולצ'ה, שפת הקבוצה האתנית של הטוולצ'ה מפטגוניה) הוא סוג של דינוזאור קטן אורניתופוד, שחי במשך הקרטיקון העליון לפני 96.2 מיליון שנה מזמננו. הוא נחשב לקרובם של האנביסטיה, המקרוגריפוזאורוס והגספאריניזאורה. הממצאים שלו התגלו בתצורת סרו פורטלסה (אנ') שבפטגוניה, ארגנטינה. דינוזאור זה הגיע לאורך של 4 מטרים ובמראהו דמה לדריוזאורוס. הוא היה קשור גם למינים גדולים כמו האיגואנודוניים, אך היה בעל צלעות רחבות מאוד, כמו של תנינים, גפיים חזקות ובעלות טפרים גדולים יותר ובמקורו בלטו מספר שיניים ייעודיות לתזונה בחלקו הקדמי, דבר שנעדר אצל אוכלי צמחים מותאמים יותר לצמחייה קשה. דינוזאור זה היה דו-רגלי וכנראה שנע בעדרים ביערות הקדומים. הדינוזאור שייך לקבוצה אלסמריה, הכוללת מינים שחיו בחצי הכדור הדרומי. לצידו חיו דינוזאורים שונים ביניהם מיני אבליזאוריים, הטיטנוזאור הענק פוארטזאורוס והטורף אורקורפטור שכנראה טרף אותו. מדיה וקבצים בנושא טלנקאוון בוויקישיתוף טלנקאוון, באתר האנציקלופדיה של החיים (באנגלית) טלנקאוון, באתר GBIF (באנגלית)
טאז (מתאבק)

פיטר סנרשה (באנגלית: Peter Senercia; נולד ב-11 באוקטובר 1967) הידוע יותר בשם הבמה שלו, טאז (באנגלית: Taz; לעיתים מאוית גם כ-Tazz) הוא מתאבק עבר אמריקאי, אישיות רדיו ופרשן. כיום, הוא מופיע בארגון ההיאבקות All Elite Wrestling‏ (AEW) כפרשן ומנהיג קבוצת טים טאז. הוא מוכר בעיקר בשל תקופתו בארגון Extreme Championship Wrestling‏ (ECW), שבו היה פעמיים אלוף העולם במשקל כבד, פעמיים אלוף הטלוויזיה, שלוש פעמים אלוף הזוגות ופעמיים אלוף ה-FTW במשקל כבד (והאלוף הראשון). בנוסף לכך, הוא אלוף הטריפל קראון השלישי והאחרון בתולדות ECW. לטאז הייתה גם תקופה בארגון ה-WWE (ה-WWF באותה תקופה), כשחתם בו בשנת 2000. לעומת זאת, הקריירה שלו כמתאבק הגיעה לקיצה בתחילת שנת 2002. לאחר מכן, הוא עשה את ההסבה לתפקיד הפרשן, שבו תיפקד עד לסיום החוזה שלו באפריל 2009. שלושה חודשים בלבד לאחר מכן, הוא הופיע בארגון Total Nonstop Action Wrestling‏ (TNA) באירוע ויקטורי רוד כאשר הוא נכנס ישירות אל תפקיד הפרשן במקומו של דון ווסט. דמותו של טאז הושפעה רבות מהמתאבקים: החוליה החסרה, האחים סטיינר והווילד סמואנס. כינויו הוא "מכונת הסופלקס האנושית" בשל האוסף הרחב והמגוון שלו למהלך הסופלקס הנפוץ, שבו הוא השתמש במהלך הקרבות שלו. מהלך הסיום שלו, הטאזמישן, הוא מהלך של חצי אחיזת חניקה בליווי של נעילת רגליים. לעיתים, הוא נהג לשלב את מהלך הכנעה זה ביחד עם מהלך הסופלקס כשמהלך משולב זה נודע בשם הטאזמישן-פלקס. בנוסף, הוא מכנה את עצמו ממציא מהלך הטי-בון סופלקס. סנרשה הוא ממוצא איטלקי. הוא התחתן עם תרזה סמית' וביחד יש להם בן אחד בשם טיילר אשר גם הוא מתאבק, תחת שם הבמה הוק. סנרשה בעל קעקוע של הדמות טאז השד הטסמני מסרטי ההנפשה של הלוני טונס על שריר הזרוע הדו-ראשי הימני שלו. סנרשה שיחק פוטבול במסגרת התיכון ואף התאמן בג'ודו והגיע עד לרמת חגורה שחורה שנייה. אליפות במשקל כבד של אמפייר סטייט הישגים בארגון ההיאבקות Century Wrestling Alliance - CWA אליפות במשקל קל כבד של CWA (פעם אחת) הישגים בארגון ההיאבקות Eastern/Extreme Championship Wrestling - ECW אליפות העולם במשקל כבד של ECW (פעמיים) אליפות הטלוויזיה של ECW (פעמיים) אליפות ה-FTW במשקל כבד של ECW (פעמיים) אליפות הזוגות של ECW‏ (3 פעמים) - עם קווין סאליבן (2) וסאבו (1) אלוף הטריפל קראון השלישי של ECW (פעם אחת) הישגים בארגון ההיאבקות International World Class Championship Wrestling - IWCCW אליפות במשקל קל כבד של IWCCW (פעם אחת) הישגים במגזין ההיאבקות Pro Wrestling Illustrated - PWI PWI דירג אותו במקום ה-10 מתוך 500 המתאבקים הטובים ביותר לשנת 1999 הישגים בארגון ההיאבקות Victory Championship Wrestling - VCW היכל התהילה של VCW‏ (2018) הישגים בארגון ההיאבקות World Wrestling Federation - WWF אליפות ההארדקור של WWF‏ (3 פעמים) אליפות הזוגות של ה-WWF (פעם אחת) - עם ספייק דאדלי הישגים במגזין ההיאבקות Wrestling Observer Newsletter - WON הגימיק הגרוע ביותר (2013) - כחלק מה-Aces & Eights השדרן הגרוע ביותר (2013) האישיות הלא מתאבקת הטובה ביותר (2020) מדיה וקבצים בנושא טאז בוויקישיתוף טאז, ברשת החברתית אקס (טוויטר) טאז, ברשת החברתית אינסטגרם טאז, באתר WWE.com להיאבקות מקצועית טאז, באתר Online World of Wrestling טאז לוקח קרדיט על מהלך הטי-בון סופלקס באתר 411Mania
מייקל ויליאמס (כדורסלן)

מייקל דאגלס ויליאמס (באנגלית: Micheal Douglas Williams; נולד ב-23 ביולי 1966) הוא כדורסלן עבר אמריקאי, אשר שיחק בליגת ה-NBA בין השנים 1988–1999. ממוצעיו הכוללים לאורך 11 עונותיו בליגה הם 11.0 נקודות, 5.8 אסיסטים, 2.5 ריבאונדים ו-1.7 חטיפות למשחק. מחזיק בשיא ה-NBA לקליעות רצופות מקו העונשין ללא החטאה, עם 97 קליעות עונשין רצופות. ויליאמס נולד וגדל בדאלאס שבטקסס, ובין השנים 1984–1988 למד באוניברסיטת ביילור אשר בעיר וייקו הסמוכה. בכל 4 עונותיו בקבוצת הכדורסל של האוניברסיטה שימש כשחקן חמישייה קבוע, ולאורך התקופה רשם ממוצעים כוללים של 16.1 נקודות, 4.0 אסיסטים, 2.9 ריבאונדים ו-2.5 חטיפות למשחק. בעונת 1987/1988 הוביל את הקבוצה, לצדו של דריל מידלטון, להעפלתה הראשונה מזה 38 שנים לטורניר אליפות המכללות; במשחק הראשון של הטורניר הפסידה ביילור מול אוניברסיטת ממפיס בתוצאה 60–75, והודחה מהטורניר. בדראפט ה-NBA‏ 1988 נבחר ויליאמס בבחירה ה-48, על ידי דטרויט פיסטונס. לאורך עונת הרוקי שלו קלע 2.6 נקודות למשחק, ובסיומה זכה עם דטרויט באליפות ה-NBA הראשונה בתולדותיה. בעונתו השנייה ב-NBA שותף ב-28 משחקים בסך הכול כשחקן פיניקס סאנס ושארלוט הורנטס, ותרם 5.6 נקודות בממוצע למשחק. לקראת עונת 1990/1991 חתם ויליאמס באינדיאנה פייסרס, במדיה פרח בשנתיים הבאות. בפלייאוף 1991 הצטיין עם ממוצעים של 20.6 נקודות, 8.4 אסיסטים ו-2.8 חטיפות למשחק, אולם קבוצתו הודחה על ידי בוסטון סלטיקס כבר בסיבוב הראשון, בתוצאה 2–3. בעונה העוקבת המשיך לשמש כשחקן חמישייה קבוע, העמיד ממוצעים של 15.0 נקודות, 8.2 אסיסטים ו-2.9 חטיפות למשחק (שני בליגה), ונבחר לחמישיית ההגנה השנייה של העונה. על אף יכולתו הגבוהה, לצדם של רג'י מילר, צ'אק פרסון, דטלף שרמפף וריק סמיתס, שוב הודחו הפייסרס על ידי הסלטיקס בסיבוב הפלייאוף הראשון, הפעם בתוצאה 0–3. בקיץ 1992 הועבר יחד עם פרסון בטרייד למינסוטה טימברוולבס, בתמורה לסם מיטשל ופו ריצ'רדסון. בשתי עונותיו הראשונות במינסוטה היה אחד השחקנים המובילים של הקבוצה, עם ממוצעים של 14.4 נקודות, 8.0 אסיסטים ו-1.9 חטיפות למשחק, אך הטימברוולבס נותרו אחת הקבוצות החלשות ב-NBA, ורשמו מאזן כולל של 39 ניצחונות ו-125 הפסדים. בין 24 במרץ ל-9 בנובמבר 1993 קבע ויליאמס את שיא ה-NBA לקליעות רצופות מקו העונשין ללא החטאה, עם 97 קליעות עונשין רצופות. בשל פציעות בכף רגלו שיחק ויליאמס ב-35 משחקים בסך הכול לאורך 4 עונותיו הבאות במינסוטה. בינואר 1999 הועבר לטורונטו ראפטורס במסגרת טרייד בין שלוש קבוצות, וכבר לאחר שני משחקים שוחרר מהקבוצה ופרש ממשחק, בגיל 32. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות הקריירה של ויליאמס ב-NBA, באתר basketball-reference.com המדריך השלם לזריקות עונשין ב-NBA, באתר theringer.com,‏ 10 באוקטובר 2016 סטטיסטיקות המכללות של ויליאמס, באתר sports-reference.com סטטיסטיקות המשחק בין ביילור לממפיס, באתר sports-reference.com רשימת הנבחרים בדראפט 1988, באתר basketball-reference.com 50 השחקנים הגדולים בתולדות הפייסרס, באתר indystar.com,‏ 28 בינואר 2017 ויליאמס ופרסון נשלחים בטרייד למינסוטה, באתר לוס אנג'לס טיימס, 9 בספטמבר 1992
ליביוכרוס

ליביוכרוס (שם מדעי: Libycochoerus; מילולית: "חזיר לובי") הוא סוג נכחד של מכפיל פרסה ממשפחת החזיריים, שהיה קרובם של החזירים הגדולים ביותר בעולם - הקובנוכרוס והמגלוכרוס והוא הגיע לגובה של 1.5 מטר ולמשקל של חצי טון. הוא התקיים בצפון אפריקה של המיוקן שלפני 15.97 עד 11.608 מיליון שנה מזמננו. המאובנים שלו התגלו בלוב וגם בקניה ותוארו ב-1961 בידי Arambourg. בסוג נכללו 3 מינים: Libycochoerus massai Libycochoerus jeanneli Libycochoerus anchidens עם זאת חוקרים רבים רואים בחזיר זה טקסון בטל, הכלול בסוג קובנוכרוס. הוא בעל מספר חטים דומה ובעל ניבים באורך דומה וטוחנות קצרות יחסית אך חלק מהשיניים היו בעלי מבנה חזק מעט יותר והוא היה אוכל כל. כמו הקובנוכרוס הוא היה גם בעל "קרניים" מעל הגולגולת ששימשו ללחימה בנקבות. החזיר הקדום נכחד לאורך המיוקן לצד קרוביו לתת-המשפחה Listriodontinae, מבלי להשאיר צאצאים חיים. ליביוכרוס, באתר GBIF (באנגלית) ליביוכרוס באתר Paleobiology Database (באנגלית) Bishop LC (2010) Suoidea. In: Werdelin L, Sanders WJ, editors. Cenozoic Mammals of Africa. Berkeley: University of California Press. pp. 821–842. ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
דוליוזאוריסקוס

דוליוזאוריסקוס (שם מדעי: Doliosauriscus) הוא סוג של סינאפסיד בן קבוצת הדינוצפאליה, אשר התקיים באמצע הפרם. המאובנים שלו התגלו ברוסיה במחוז אורנבורג והם הוגדרו ב-1961 בידי החוקר הגרמני אוסקר קון (אנ'). הסוג כלל שני מינים: Doliosauriscus yanshinovi ו-Doliosauriscus adamanteus. הממצאים של המין השני התגלו סמוך לעיר סמרה שעל נהר הוולגה. הדוליוזאוריסקוס היה זוחל טורף בעל ניבים גדולות בקדמת הלסת, דומות מעט לניבי שנחרבים, והוא הגיע לאורך של מעל ארבעה מטרים. אורך הגולגולת שלו הגיעה ל-53 ס"מ בממוצע. במראהו דמה לסוגים אנטאוזאורוס וטיטאנוצפלוס (אנ') מדרום אפריקה, שגם הם היו טורפים מטילי אימה. היה לו צוואר שרירי וחלל עיניים מוגבה מעל מרבית הלסת. החלק העליון של הראש היה נוקשה ודמה מעט לקסדה כמו של דינוזאור פכיצפלוזאורוס. עם זאת למעשה הוא היה קרוב בהרבה ליונקים מאשר לדינוזאורים. טורף זה היה טורף-על בעל שרירי רגליים חזקים שניזון ממרבית החיות בתחומי רוסיה של הפרם, לרבות דו-חיים גדולים, דמויי תנינאים ומהסקוטוזאורוס. הוא ניזון כנראה גם מסינאפסידים אחרים, לרבות מדינוצפאלים אחרים כמו Ulemosaurus. מדיה וקבצים בנושא דוליוזאוריסקוס בוויקישיתוף דוליוזאוריסקוס, באתר GBIF (באנגלית)
סטפן אבל סינדינג

סטפן אבל סינדינג (בדנית: Stephan Abel Sindin;‏ 1846, טרונדהיים – 1922, פריז) היה פסל נורווגי דני שפיסל בסגנון ריאליסטי וגם בסגנון סימבוליסטי. סינדינג החל לימודי משפטים באוסלו אבל החליט לעבור לתחום האמנות ולמד באקדמיה לאמנות באוסלו שם למד רישום ומודל, בהמשך למד פיסול אצל הפסל אלברט וולף בברלין. סינדינג שהה רוב חיו הבוגרים במקומות שונים בעיקר ברומא קופנהגן ולבסוף בפריז. בין השנים 1874–1875 למד בפריז בסגנון ריאליסטי שם שאב השראה בעיקר מאוגוסט רודן ומפול דובואה. זכה להכרה מועטה בנורווגיה מאחר שנחשב למודרני מדי. סינדינג עבר בשנת 1883 לקופנהגן שם זכה להכרה. הציג בתערוכה העולמית של פריז (1889) ושימש כפרופסור מיעץ ולימד תלמידים באופן פרטי. סינדינג עבר בשנת 1910 לפריז שם חי עד ליום מותו שם נקבר בפר לשז. סינדינג בן למהנדס מכרות אח של המלחין כריסטיאן סינדינג והצייר אוטו סינדינג והיה נשוי לשחקנית אנה אוגוסטה אלגה. גבר ואישה לילה במוזיאון ני קרלסברג גליפטוטק העבד במוזיאון ני קרלסברג גליפטוטק אסירה מניקה במוזיאון ני קרלסברג גליפטוטק הנריק איבסן לפני התיאטרון הלאומי באוסלו פסל ולקיריה בקופנהגן. פסל הכנר אולה בול בברגן מדיה וקבצים בנושא סטפן אבל סינדינג בוויקישיתוף
איזו מין ילדה

איזו מין ילדה הוא אלבום הסולו התשיעי של הזמרת יהודית רביץ. האלבום יצא בשנת 1997 על ידי חברת הליקון. המוזיקה לשירים הולחנה על ידי יהודית רביץ. לחנים ושירה: יהודית רביץ עיבודים: יהודית רביץ ועדי רנרט זמרי ליווי: מיקה קרני, קובי אייזנמן, צוף פילוסוף, גיא יפה, עדי רנרט גיטרה בס: אלון נדל תופים: ז'אן פול זמבריס כלי הקשה: זהר פרסקו גיטרה חשמלית: אלכס פולק, שמוליק בודגוב, יהודית רביץ גיטרה אקוסטית: יהודית רביץ קלידים: עדי רנרט חליל: אילן סאלם עיצובים גרפיים: יעל שילר עריכה דיגיטלית: טלי כץ מפיקים בפועל: אורלי אביטל, נאוה קולטון תמונות: מיכל היימן, דניאל חכים הפקה: טדי הפקות, טמירה ירדני מפיק (הליקון): תמי סטמרי יחסי ציבור: הנה בירן, מיכל קיזלשטיין איזו מין ילדה - יהודית רביץ באתר Discogs ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
המרמים במשחק הקלפים (קאראווג'ו)

המרמים במשחק הקלפים (באיטלקית: I bari) היא יצירה בצבעי שמן של הצייר האיטלקי קאראווג'ו מסביבות שנת 1594. העותק המקורי של היצירה נרכש על ידי מוזיאון האמנות קימבל שבטקסס ב-1987, אולם ייתכן כי קיימים מספר העתקים ליצירה. יצירה זו מהווה אבן דרך עבור קאראווג'ו. זוהי אחת מהיצירות הראשונות של הצייר כעצמאי לאחר שהוא הפסיק לעבוד אצל גיסופה סאסרי (Giuseppe Cesari). קאראווג'ו עזב את הסדנה של סאסרי בינואר 1594, והחל למכור יצירות דרך הסוכנים פרוספרו אורסי (Prospero Orsi) וקוסטנטינו (Costantino). אורסי עזר לצייר למכור את עבודתיו בזכות קשריו הרבים. היצירה מציגה שני נערים ומבוגר. מלבושו של הנער מצד שמאל ניכר כי הוא עשיר. מנגד, הנער הימני הוא המרמה בקלפים, וזאת ניכר מהקלף העודף התחוב לחגורתו וכן מהפגיון הקשור לחגורתו. הקלף מחוץ לראייתו של הנער השמאלי, אך לא מחוץ לראייתו של הצופה בתמונה. המבוגר משחק תפקיד כפול; מחד, הוא כביכול עוזר לנער השמאלי, ומאידך הוא מסמן לנער הימני מתי לבצע מהלך. המרמים במשחק הקלפים הוא יצירתו השנייה של קאראווג'ו לאחר "מגדת העתידות" שבו הצייר עסק בסצנות ריאליסטיות מחיי היומיום. הסצנה מאופיינת בתשומת לב לפרטים הקטנים; אצבעותיו של המבוגר, מבטו הנרגש של הצעיר שמנסה לרמות וכדומה. ההיבט הפסיכולוגי גם ניכר בסצנה. בעוד הצעיר השמאלי לא מודע להתרחשות האמיתית בסצנה, הצעיר השני מגלם תמימות שהושחתה על ידי המבוגר. היצירה הייתה חדשנית לזמנה, וציירים רבים חיקו את סגנונו של קאראווג'ו. הצייר יצר יותר מגרסה אחת לציור, וציירים נוספים כמו ז'ורז' דה לה טור ציירו את הסצנה. אספן האמנות פרנסקו מריה דל מונטה (Francesco Maria del Monte) רכש את היצירה ונהיה הפטרון של קאראווג'ו. הוא סיפק לו מגורים בסמוך לפיאצה נאבונה שברומא. היצירה גם הועברה להחזקתו של אנתוני בארביני (Antonio Barberini), אחיינו של האפיפיור אורבנוס השמיני. היצירה נעלמה בסביבות שנות 90 במאה ה-19. והיא התגלתה בשנת 1987 באוסף פרטי בציריך. היצירה נמכרה למוזיאון האמנות קימבל ומוחזקת שם עד היום. ההיסטוריון דניס מאון רכש העתק של היצירה מסותבי'ס ב-2006. אף על פי שההעתק נמכר לא תחת שמו של קאראווג'ו, ההיסטוריון סבר שזוהי יצירתו. בעקבות כך, החלו הליכים משפטיים בנוגע לאמיתות יוצר ההעתק. רבים סברו כי בדומה ליצירות נוספות של קאראווג'ו הצייר יצר מספר העתקים של יצירה. ב-2011 מאון נפטר והיצירה הולוותה למוזיאון בלונדון. ב-2015, בית המשפט בווילס פסק לטובת סותבי'ס וקבע כי ההעתק אינו פרי יצירתו של קאראווג'ו. מדיה וקבצים בנושא המרמים במשחק הקלפים בוויקישיתוף https://www.kimbellart.org/Collections/Collections-Detail.aspx?prov=false&cons=false&cid=8525 ‏ Kimbell Art: 29 June 2011 at the Wayback Machine Cardsharps https://www.metmuseum.org/toah/hd/crvg/hd_crvg.htm ‏ The Metropolitan Museum of Art: Caravaggio (Michelangelo Merisi) (1571–1610) and his Followers Mahon, Dennis (January 1988). "Fresh Light on Caravaggio's Earliest Period: His 'Cardsharps' Recovered". The Burlington Magazine. 130 (1018): 10–25. JSTOR 883252. https://www.apollo-magazine.com/play-cards-right/ ‏ "Play your cards right". Apollo. 8 June 2014. Thwaytes v Sotheby's [2015] EWHC 36 (Ch) (16 January 2015)